วันที่27 พ.ค. มีพสพ.แต่ถุงยางแตกและมีการหลั่งใน นับดูแล้วเป็นช่วงตกไข่พอดี จึงทานยามคุมฉุกเฉินชนิด2 เม็ด เม็ดแรกทานหลังจากมีพสพ.ประมาณ15นาที อีก12ชม.ทานเม็ดที่2 จนถึงวันนี้เลือดปจด.ยังไม่มาและไม่มีอาการข้างเคียงใดๆ ทั้งอาเจียน คลื่นไส้ เวียนหัว อยากสอบถามว่ามีโอกาสตั้งครรภ์มากน้อยแค่ไหนคะ
สวัสดีค่ะ หากถุงยางอนามัยแตก ก็ย่อมมีโอกาสตั้งครรภ์ได้ แต่หากได้ทานยาคุมฉุกเฉินไปหลังจากที่มีเพศสัมพันธ์ไปแล้ว 15 นาที และทานเม็ดที่ 2 หลังจากที่ทานเม็ดแรกไปแล้ว 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะ ดังนั้น โอกาสในการตั้งครรภ์ก็ถือว่าน้อยอยู่ค่ะและหลังจากที่ทานยาไปแล้วประมาณ 1 สัปดาห์ อาจมีเลือดออกจากช่องคลอดหรือไม่มีก็ได้ค่ะ ส่วนประจำเดือนก็อาจมาช้ากว่าปกติได้ ดังนััน ก็อาจรอดูประจำเดือนต่อไปก่อน แต่หากกังวล ก็อาจลองตรวจหาการตั้งครรภ์ดู หากตรวจไม่พบ ก็แสดงว่าไม่ได้มีการตั้งครรภ์เกิดขึ้นค่ะสำหรับผลข้างเคียงเรื่องอาการอาเจียน เวียนหัว คลื่นไส้ ที่อาจพบได้จากยาคุมฉุกเฉิน อาจไม่จำเป็นต้องเกิดขึ้นก็ได้ค่ะ และการที่ไม่มีอาการ ก็ไม่ได้หมายความว่าจะต้องมีการตั้งครรภ์เกิดขึ้นค่ะ